stanford-oval/wikipedia huggingface dataset:
อเดลีซาแห่งลูแว็ง
ชีวิตช่วงแรกและการแต่งงานครั้งแรก

อาเดลิซาเป็นลูกคนโตของกอดเฟรย์ที่ 1 เคานต์แห่งลูแว็ง กับภรรยาคนแรก อิดาแห่งชินี ทุกวันนี้ลูแว็ง (ภาษาฝรั่งเศส) / เลิฟเวน (ภาษาดัตช์) เป็นเมืองหลวงของเขตเฟลมิชบราบ็องต์ในแคว้นเฟลมิชของเบลเยียมและตั้งอยู่ราว 16 ไมล์จากบรัสเซลส์ อาเดลิซาสวย (ทรงถูกเรียกว่า "สาวงามแห่งบราบ็องต์") และมีเสน่ห์ พระองค์ไม่สนใจที่จะมีบทบาททางการเมืองในอังกฤษ แต่กลับมุ่งเป้าไปที่กิจกรรมด้านศิลปะและวรรณกรรม โดยเฉพาะบทกวีฝรั่งเศส
อาเดลิซากับพระมเหสีของพระเจ้าเฮนรีที่ 8 แห่งอังกฤษอาจมีความเครียดพอๆ กันเรื่องการผลิตทายาทชาย ทว่าการแต่งงานกับพระเจ้าเฮนรีที่ 1 ของพระองค์ไม่มีพระโอรสธิดา ทรงปรากฏตัวในเดือนมกราคมของปี ค.ศ. 1126 ในตอนที่พระเจ้าเฮนรีที่ 1 ประกาศชื่อพระธิดา มาทิลดา เป็นทายาทของพระองค์และให้บารอนแองโกลนอร์มันสาบานว่าจะยอมรับมาทิลดาและทายาทในสมรสในอนาคตของพระองค์ มาทิลดา ที่พระสวามีคนแรกสิ้นพระชนม์ แต่งงานกับจอฟเฟรย์แห่งอ็องฌู ลูกชายของทั้งคู่ท้ายที่สุดแล้วจะกลายเป็นพระเจ้าเฮนรีที่ 2 แห่งอังกฤษหลังสงครามกลางเมืองอันยาวนานที่เรียกว่าภาวะอนาธิปไตย ที่มีลูกพี่ลูกน้องของมาทิลดา สตีเฟน ที่ยึดเอาบัลลังก์ไปเมื่อพระเจ้าเฮฯรีที่ 1 สิ้นพระชนม์เข้าร่วม
ในปลายปี ค.ศ. 1135 พระเจ้าเฮนรีที่ 1 อยู่ในนอร์ม็องดีกำลังรับมือกับการก่อกบฏโดยเหล่าบารอนในนอร์ม็องดีใต้ เฮนรีเดินทางไปปราสาทที่แซ็งต์-เดอนีส์-ซ็อง-ลียงส์ นอร์ม็องดี (ทุกวันนี้เรียกว่าลียงส์-ลา-ฟอเรต์) เพื่อล่าสัตว์ อ้างอิงตามนักพงศาวดาร เฮนรีแห่งฮันติงดอน เฮนรีกินปลาแลมเพรย์ ปลาไหลตัวเล็ก อาการอาหารเป็นพิษอาจกำเริบ ในวันที่ 1 ธันวาคม ค.ศ. 1135 พระเจ้าเฮนรีที่ 1 แห่งอังกฤษสิ้นพระชนม์ด้วยพระชนมายุ 67 พรรษา ร่างของเฮนรีถูกนำกลับไปอังกฤษที่ซึ่งพระองค์ถูกฝังที่เรดิงแอบบีย์ อาเดลิซาปรากฏตัวที่หลุมฝังศพของเฮนรีในวันครบรอบปีแรกของการสิ้นพระชนม์ เรดิงแอบบีย์กับหลุมศพของเฮนรีถูกทำลายในปี ค.ศ. 1538 ในช่วงการยุบอารามของพระเจ้าเฮนรีที่ 8
การแต่งงานครั้งที่สอง

หลังการสิ้นพระชนม์ของเฮนรี อาเดลิซาไปใช้ชีวิตที่ปราสาทอารันเดลที่เป็นส่วนหนึ่งของที่ดินของพระมเหสีม่าย ในปี ค.ศ. 1138 อาเดลิซาแต่งงานกับวิลเลียม ดอบินญี เอิร์ลที่ 1 แห่งลินคอล์นและเอิร์ลที่ 1 แห่งอารันเดล และสองสามีภรรยามีลูกเจ็ดคน ในหมู่ผู้สืบเชื้อสายของอาเดลิซาของวิลเลียม ตระกูลโฮเวิร์ดกับดยุคแห่งนอร์ฟอล์กเป็นที่รู้จักมากที่สุด ปราสาทอารันเดลยังคงเป็นที่นั่งหลักของดยุคแห่งนอร์ฟอล์ก
บั้นปลาย

ในปี ค.ศ. 1150 อาเดลิซาทิ้งครอบครั้วและเกษียณตนเข้าสู่อัฟฟลิเกมแอบบีย์ในเฟลมิชบารบ็องต์ (เบลเยียม) ใกล้กับที่ซึ่งพระองค์เติบโต ทรงสิ้นพระชนม์ที่อัฟฟลิเกมแอบบีย์เมื่อ 23 เมษายน ค.ศ. 1151 ตอนพระชนมายุ 48 พรรษาและถูกฝังที่แอบบีย์ สามีคนที่สองของพระองค์ วิลเลียม ดอบินญี ตายหลังพระองค์ 25 ปี
ทายาท

อาเดลิซามีลูกกับวิลเลียม ดอบินญี เจ็ดคน ได้แก่
วิลเลียม ดอบินญี เอิร์ลที่ 2 แห่งอารันเดล (ตาย 24 ธันวาคม ค.ศ. 1193)
เรย์นอร์ ดอบินญี
อองรี ดอบินญี
จอฟเฟรย์ ดอบินญี
อลิซ ดอบินญี (ตาย 11 กันยายน ค.ศ. 1188)
โอลิเวีย ดอบินญี
อากาธา ดอบินญี
แหล่งข้อมูล

http://www.unofficialroyalty.com/april-23-1151-death-of-adeliza-of-louvain-second-wife-of-king-henry-i-of-england/
| ด ค กคู่อภิเษกสมรสในพระมหากษัตริย์อังกฤษ |
| --- | --- |
เจ้าชายเยิร์นแห่งเดนมาร์ก (1702-1707) · มารีอาแห่งโมดีนา (1685-1688) · กาตารีนาแห่งบรากังซา (1662-1685) · อ็องเรียต มารีแห่งฝรั่งเศส (1625-1649) · อันนาแห่งเดนมาร์ก (1603-1619) · พระเจ้าเฟลิเปที่ 2 แห่งสเปน (1554-1558) · (ลอร์ดกิลฟอร์ด ดัดลีย์?) (1553) · แคเทอริน พาร์ (1543-1547) · แคเทอริน เฮาเวิร์ด (1540-1542) · อันนาแห่งคลีฟส์ (1540) · เจน ซีมอร์ (1536-1537) · แอนน์ บุลิน (1533-1536) · กาตาลินาแห่งอารากอน (1509-1533) · เอลิซาเบธแห่งยอร์ก (1486-1503) · แอนน์ เนวิลล์ (1483-1485) · เอลิซาเบธ วูดวิลล์ (1464-1483) · มาร์เกอริตแห่งอ็องฌู (1445-1471) · กาทรีนแห่งวาลัว (1420-1422) · ฌานแห่งนาวาร์ (1403-1413) · อีซาแบลแห่งวาลัว (1396-1399) · อันนาแห่งโบฮีเมีย (1383-1394) · ฟีลีปาแห่งแอโน (1328-1369) · อีซาแบลแห่งฝรั่งเศส (1308-1327) · มาร์เกอริตแห่งฝรั่งเศส (1299-1307) · เลโอนอร์แห่งกัสติยา (1272-1290) · อะลิอูโนแห่งพรอว็องส์ (1236-1272) · อีซาแบลแห่งอ็องกูแลม (1200-1216) · เบเรงเกลาแห่งนาวาร์ (1191-1199) · มาร์เกอริตแห่งฝรั่งเศส ·  อาลีเยนอร์แห่งอากีแตน (1154-1189) · มาตีลด์แห่งบูลอญ (1135-1152) · อเดลีซาแห่งลูแว็ง (1121-1135) · มาทิลดาแห่งสกอตแลนด์ (1100-1118) · มาทิลดาแห่งแฟลนเดิร์ส (1066-1083)
ตัวเอียง หมายถึง ยังเป็นที่ถกเถียง
พระเจ้าเฮนรี
ปราสาทอารันเดล
มาทิลดาแห่งสกอตแลนด์

| มาทิลดาแห่งสกอตแลนด์ |
| --- | --- |

สมเด็จพระราชินีแห่งอังกฤษ
ดำรงพระยศ: 11 พฤศจิกายน ค.ศ. 1100 - 1 พฤษภาคม ค.ศ. 1118
ราชาภิเษก: 11 พฤศจิกายน ค.ศ. 1100

ประสูติ: ประมาณ ค.ศ. 1080 ดันเฟิร์มลิน สกอตแลนด์
สวรรคต: 1 พฤษภาคม ค.ศ. 1118 (38 พรรษา) พระราชวังเวสต์มินสเตอร์
ฝังพระศพ: เวสต์มินสเตอร์แอบบีย์
คู่อภิเษก: พระเจ้าเฮนรีที่ 1 แห่งอังกฤษ
พระราชบุตร: จักรพรรดินีมาทิลดา เจ้าชายวิลเลียม ดยุคแห่งนอร์มันดี
ราชวงศ์: นอร์มัน
พระราชบิดา: พระเจ้าเมลคัมที่ 3 แห่งสกอตแลนด์
พระราชมารดา: สมเด็จพระราชินีมากาเร็ตแห่งสกอตแลนด์
| ธรรมเนียมพระยศของ มาทิลดาแห่งสกอตแลนด์ |
| --- | --- |
การทูล: Her Majesty The Queen Consort (ใต้ฝ่าละอองพระบาท)
การแทนตน: ข้าพระพุทธเจ้า
การขานรับ: Your Majesty The Queen Consort (พระพุทธเจ้าข้า/เพคะ)
สมเด็จพระราชินีมาทิลดาแห่งอังกฤษ แท้จริงแล้วพระนามของพระองค์คือ เอดีธาแห่งสกอตแลนด์ เป็นพระราชินีใน พระเจ้าเฮนรีที่ 1 แห่งอังกฤษ เป็นพระราชินีองค์แรกของ พระเจ้าเฮนรีที่ 1 แห่งอังกฤษ
พระชนม์ชียในวัยเด็ก

มาทิลดาเสด็จพระราชสมภพราวปี ค.ศ. 1080 ในดันเฟิร์มลิน พระธิดาของกษัตริย์สกอตแลนด์ มัลคอล์มที่ 3 กับเจ้าหญิงแองโกลแซ็กซัน นักบุญมาร์กาเร็ต ทรงได้รับการทำพิธีล้างบาปและตั้งชื่อให้ว่าอีดิธ โดยมีเจ้าชายแองโกลนอร์มัน โรเบิร์ตเคอร์ธูส ยืนเป็นพ่อทูนหัวในพิธี พระราชินีอังกฤษ มาทิลดาแห่งฟลานเดอส์ ก็อยู่ที่อ่างน้ำมนตร์ทำพิธีศีลล้างบาปและทำหน้าที่เป็นแม่ทูนหัวของพระองค์ อีดิธดึงเครื่องประดับศีรษะของพระราชินีมาทิลดา ซึ่งถูกมองว่าเป็นลางบอกเหตุว่าทารกน้อยวันหนึ่งจะกลายเป็นพระราชินี
ชีวิตของนักบุญมาร์กาเร็ต พระราชินีแห่งสกอตแลนด์ ที่ถูกเขียนขึ้นมาในเวลาต่อมา อาจจะโดยเทอร์กอต เดอแรม กล่าวถึงวัยเด็กของพระองค์และความสัมพันธ์กับพระมารดา ในนั้น มาร์กาเร็ตถูกบรรยายไว้ว่าเข้มงวดแต่ก็เป็นแม่ที่รักลูก พระองค์ไม่เคยใช้การลงโทษในการเลี้ยงลูกด้วยคุณงามความดี ซึ่งผู้เขียนเชื่อว่าเป็นเหตุผลที่ทำให้มาทิลดาประพฤติตัวดี และมาร์กาเร็ตยังเคร่งในศาสนามาก
เมื่อพระชนมายุได้ราว 6 พรรษา อีดิธกับพี่น้องหญิงของพระองค์ แมรี ถูกส่งตัวไปรอมซีย์แอบบีย์ ใกล้กับเซาแธมตันในอังกฤษใต้ ที่ซึ่งพระมาตุจฉาของทั้งคู่ คริสตินา เป็นพระอธิการิณีอยู่ ช่วงที่อยู่ที่แรมซีย์ กับช่วงหนึ่งก่อนปี ค.ศ. 1093 ที่อยู่ที่วิลตันแอบบีย์ ซึ่งทั้งสองแห่งเลื่องชื่อด้านการศึกษา เจ้าหญิงชาวสกอตถูกหมายตาอย่างมากให้ไปเป็นเจ้าสาว ทรงปฏิเสธข้อเสนอจากวิลเลียม เดอ วอเรนน์ เอิร์ลที่ 2 แห่งเซอร์รีย์ กับอาลันรูฟัส ลอร์ดแห่งริมอนด์ เอริม็องแห่งทูร์เนอ้างว่าวิลเลียมรูฟัสสนใจที่จะแต่งงานกับพระองค์ การศึกษาของพระองค์สูงกว่ามาตรฐานของผู้หญิงทั่วไป ซึ่งไม่ใช่เรื่องน่าแปลกใจเพราะพระมารดาของพระองค์รักการอ่านมาก อีดิธเรียนภาษาอังกฤษ, ภาษาฝรั่งเศส และภาษาละตินบางส่วน และรอบรู้พอที่จะอ่านนักบุญออกัสตินกับคัมภีร์ไบเบิล
ทรงออกจากอารามในปี ค.ศ. 1093 ในตอนที่อันเซล์ม อาร์ชบิชอปแห่แคนเทอร์บรี เขียนจดหมายถึงบิชอปแห่งซัลสบรี สั่งให้พระธิดาของกษัตริย์แห่งสกอตแลนด์กลับไปอารมณ์ที่ทรงจากมา พระองค์ไม่ได้กลับไปที่วิลตันอีก
การอภิเษกสมรส

หลังการสิ้นพระชนม์ของวิลเลียมที่ 2 ในนิวฟอเรสต์ในเดือนสิงหาคม ค.ศ. 1100 พระอนุชาของพระองค์ เฮนรี รีบคว้าเอาพระราชสมบัติและราชบัลลังก์มา ภารกิจต่อไปของพระองค์คือการแต่งงานและคนที่เฮนรีเลือกคือมาทิลดา เพราะมาทิลดาใช้เวลาในชีวิตส่วนใหญ่ในคอนเวนต์ จึงมีการโต้เถียงกันอย่างรุนแรงว่าพระองค์เป็นแม่ชีซึ่งตามวินัยศาสนาแล้วไม่สามารถแต่งงานได้หรือไม่ เฮนรีหาทางให้การแต่งงานได้รับอนุญาตจากอาร์ชบิชอปอันเซล์มที่เพิ่งกลับมาอังกฤษในเดือนพฤศจิกายน ค.ศ. 1100 หลังถูกขับไล่ออกจากประเทศเป็นเวลานาน ด้วยการแสดงตัวว่าไม่ต้องการตัดสินชี้ขาดในเรื่องของพระองค์ด้วยตัวเอง อัลเซล์มเรียกประชุมสภาบิชอปเพื่อตัดสินความชอบด้วยกฎหมายในทางศานาของการแต่งงาน มาทิลดาให้การว่าพระองค์ไม่เคยรับคำปฏิญาณศักดิ์สิทธิ์ ทรงยืนกรานว่าพ่อแม่ของพระองค์ส่งพระองค์กับพระขนิษฐามาอังกฤษเพื่อศึกษาเล่าเรียน และพระมาตุจฉาของพระองค์ คริสตินา ได้คลุมผมให้พระองค์เพื่อปกป้องพระองค์ "จากความใคร่ของชาวนอร์มัน" มาทิลดาอ้างว่าพระองค์ดึงผ้าคลุมผมออกและย่ำเท้าลงบนมัน และพระมาตุจฉาทุบตีและด่าทอที่พระองค์ทำเช่นนั้น สภาให้ข้อสรุปว่ามาทิลดาไม่ใช่แม่ชี ไม่เคยเป็น และพ่อแม่ของพระองค์ไม่ได้ตั้งใจที่จะให้พระองค์เป็น การแต่งงานได้รับการอนุญาต
มาทิลดากับเฮนรีดูเหมือนจะรู้จักกันมาก่อนการแต่งงาน เป็นไปได้ว่ามาทิลดาใช้เวลาช่วยหนึ่งที่ราชสำนักของวิลเลียมรูฟัสและนั่นทำให้ทั้งคู่ได้เจอกันที่นั่น ยังเป็นไปได้ด้วยว่าเฮนรีถูกแนะนำให้รู้จักกับเจ้าสาวของพระองค์โดยอาจารย์ของพระองค์ บิชอปออสมุนด์ ไม่ว่าจะกรณีไหนก็ชัดเจนว่าทั้งสองรู้จักกันอย่างน้อยก็ก่อนเข้าพิธีแต่งงาน ทั้งนักพงศาวดาร วิลเลียมแห่งมัล์มสบรี ยังสันนิษฐานด้วยว่ากษัตริย์คนใหม่รักเจ้าสาวของพระองค์
พระมารดาของมาทิลดาเป็นพี่น้องหญิงของเอ็ดการ์ ดิ แอเธลิง ที่ประกาศตนแต่ไม่ได้รับการสวมมงกุฎเป็นกษัตริย์แห่งอังกฤษต่อจากแฮโรลด์ และผ่านทางพระมารดา มาทิลดาสืบเชื้อสายมาจากเอ็ดมุนด์ผู้ทนทาน จึงทำให้มาจากราชตระกูลเวสเซ็กซ์ที่ในคริสตศตวรรษที่ 10 เป็นราชตระกูลของอังกฤษที่เป็นหนึ่งเดียว เรื่องนี้สำคัญอย่างมากเพราะแม้เฮนรีจะเสด็จพระราชสมภพในอังกฤษ แต่พระองค์ต้องการเจ้าสาวที่มีสายสัมพันธ์กับเวสเซ็กซ์โบราณเพื่อเพิ่มความนิยมในชาวอังกฤษและเพื่อเชื่อมชาวนอร์มันเข้ากับชาวแองโกลแซ็กซัน ในรุ่นลูก ๆ ของทั้งคู่ ทั้งสองฝั่งจะรวมกันเป็นหนึ่ง ทำให้ระบอบการปกครองเป็นหนึ่งเดียวกันมากขึ้น ผลประโยชน์อีกอย่างหนึ่งคืออังกฤษกับสกอตแลนด์จะใกล้ชิดกันมากขึ้นในทางการเมือง พี่น้องชายสามคนของมาทิลดาจะเป็นกษัตริย์แห่งสกอตแลนด์ในการสืบสันตติวงศ์และจะเป็นมิตรกับอังกฤษอย่างผิดปกติวิสัยในช่วงยุคของสันติภาพที่ยากจะสั่นคลอนระหว่างสองชาติ อเล็กซานเดอร์ที่ 1 แต่งงานกับซีบิลลา หนึ่งในลูกสาวนอกสมรสของเฮนรีที่ 1 ส่วนดาวิดที่ 1 อาศัยอยู่ที่ราชสำนักของเฮนรีอยู่ช่วงหนึ่งก่อนขึ้นครองบัลลังก์
มาทิลดามีสินสมรสก้อนเล็กแต่มันมาพร้อมกับสิทธิ์ในการเป็นเจ้าของที่ดิน ทรัพย์สินที่ดินที่เป็นสินสมรสของพระองค์ส่วนใหญ่ได้มาจากดินแดนที่อีดิธแห่งเวสเซ็กซ์เคยถือครอง ทั้งเฮนรียังมอบที่ดินมากมายให้พระมเหสีรวมถึงที่ดินอันมั่งคั่งในลอนดอน นอกเหนือจากความมีน้ำใจ นี่ยังเป็นการเคลื่อนไหวทางการเมืองเพื่อเอาชนะใจชาวลอนดอนหัวแข็งที่เป็นผู้สนับสนุนของกษัตริย์เวสเซ็กซ์
ราชินี

หลังมาทิลดากับเฮนรีแต่งงานกันเมื่อ 11 พฤศจิกายน ค.ศ. 1100 ที่เวสต์มินสเตอร์แอบบีย์โดยอาร์ชบิชอปอันเซล์มแห่งแคนเทอร์บรี ทรงได้รับการสวมมงกุฎในชื่อ "มาทิลดา" ชื่อแบบชาวนอร์มัน ทว่าไม่นานข้าราชบริพารก็ทำให้พระองค์กับพระสวามีก็มีชื่อเล่นว่า "ก็อดริกกับกอดิวา" ทั้งสองชื่อนี้เป็นชื่อเล่นแบบอังกฤษก่อนการพิชิตและเป็นการล้อเลียนด้วยชื่อที่บ้าน ๆ กว่า โดยเฉพาะเมื่อเทียบกับวิลเลียมที่ 2 ที่ฟังดูหรูหรา
ทรงให้กำเนิดพระธิดา มาทิลดา สมภพในเดือนกุมภาพันธ์ ค.ศ. 1102 กับพระโอรส วิลเลียม ที่เรียกกันว่า "อาเดลิน" ในเดือนพฤศจิกายน ค.ศ. 1103 ในฐานะพระราชินี เริ่มแรกทรงอาศัยอยู่ที่เวสต์มินสเตอร์ แต่ร่วมเดินทางกับพระสวามีไปทั่วอังกฤษ และในปี ค.ศ. 1106 – 1107 เป็นไปได้ว่าทรงไปเยือนนอร์ม็องดีพร้อมกับพระองค์ มาทิลดาเป็นประมุขที่วางตัวไว้ของคูเรียของเฮนรี และทำหน้าที่เป็นผู้สำเร็จราชการแผ่นดินในช่วงที่พระองค์ไม่อยู่
ในช่วงของการถกเถียงกันของชาวอังกฤษเรื่องการยกขึ้นสู่ตำแหน่ง (ปี1103 – 07) ทรงทำหน้าที่เป็นคนกลางระหว่างพระสวามีกับอาร์ชบิชอปอัลเซล์ม ทรงเขียนจดหมายหลายฉบับในช่วงที่อันเซล์มไม่อยู่ ตอนแรกทรงขอคำแนะนำจากเขาและขอให้เขากลับมา แต่ต่อมาทรงช่วยไกล่เกลี่ยมากขึ้น
บั้นปลาย

หลังสมเด็จพระราชินีมาทิลดาสวรรคตในวันที่ 1 พฤษภาคม ค.ศ. 1118 ที่พระราชวังเวสต์มินสเตอร์ ทรงถูกฝังที่เวสต์มินสเตอร์แอบบีย์ การสิ้นพระชนม์ของพระโอรส วิลเลียม อาเดลิน ในหายนะสุดเศร้าของเรือขาว (พฤศจิกายน ค.ศ. 1120) และเฮนรีล้มเหลวในการผลิตพระโอรสในสมรสจากการแต่งงานครั้งที่สองที่นำไปสู่วิกฤตการสืบราชบัลลังก์ดิ อานาร์คี (ภาวะอนาธิปไตย)
มรดก

หลังการสวรรคต พระองค์ถูกจดจำโดยไพร่ฟ้าประชาชนว่าเป็น "มาทิลดา พระราชินีผู้ดีงาม" และ "มาทิลดา ความทรงจำที่พระเจ้าทรงประทานให้" และทรงมีความเป็นนักบุญ แม้จะไม่ได้รับการยกย่องเป็นนักบุญ พระมหากษัตริย์ยุคหลังการพิชิตอังกฤษของชาวนอร์มันจนถึงปัจจุบันมีสายเลือดของพระมหากษัตริย์ตระกูลเวสเซ็กซ์ชาวแองโกลแซ็กซันผ่านทางมาทิลดาแห่งสกอตแลนด์เนื่องจากทรงเป็นพระปนัดดาหญิง (เหลนสาว) ของพระเจ้าเอ็ดมุนด์ผู้ทนทาน
พระเจ้าบรมวงศ์เธอ กรมหมื่นไชยาศรีสุริโยภาส

| พระเจ้าบรมวงศ์เธอ กรมหมื่นไชยาศรีสุริโยภาส |
| --- | --- |
พระเจ้าบรมวงศ์เธอ ชั้น 5 พระองค์เจ้าชั้นเอก

องคมนตรี
ดำรงตำแหน่ง: 9 เมษายน พ.ศ. 2454 - 2 พฤษภาคม พ.ศ. 2462

ประสูติ: 29 กรกฎาคม พ.ศ. 2427
สิ้นพระชนม์: 2 พฤษภาคม พ.ศ. 2462 (34 ปี)
หม่อม: หม่อมชื้น สุริยง ณ อยุธยา หม่อมจง สุริยง ณ อยุธยา หม่อมเรณี สุริยง ณ อยุธยา หม่อมสวง สุริยง ณ อยุธยา หม่อมเรณิ สุริยง ณ อยุธยา
พระบุตร: หม่อมเจ้าไตรภูมิประยุรพันธุ์ สุริยง หม่อมเจ้าแฝด หม่อมเจ้าแฝด หม่อมเจ้ารัศมีสุริยัน สุริยง สุริยนันทนา สุจริตกุล กิรณานฤมล ดูรยะชีวิน หม่อมเจ้าโกศลสุริยาทิตย์ สุริยง หม่อมเจ้ากิติสุริโยภาส สุริยง หม่อมเจ้าทินชาติธำรง สุริยง หม่อมเจ้าอติวงศ์วิวัสวัติ สุริยง หม่อมเจ้าสุริยทัตรังสรรค์ สุริยง หม่อมเจ้าสุวรรณกุมารี สุริยง
ราชสกุล: สุริยง
ราชวงศ์: จักรี
พระบิดา: พระบาทสมเด็จพระจุลจอมเกล้าเจ้าอยู่หัว
พระมารดา: เจ้าจอมมารดาโหมด ป.จ.
มหาอำมาตย์ตรี มหาเสวกตรี พระเจ้าบรมวงศ์เธอ กรมหมื่นไชยาศรีสุริโยภาส (29 กรกฎาคม พ.ศ. 2427 – 2 พฤษภาคม พ.ศ. 2462) พระนามเดิม พระเจ้าลูกยาเธอ พระองค์เจ้าสุริยงประยุรพันธุ์ เป็นพระราชโอรสพระองค์ที่ 51 ในพระบาทสมเด็จพระจุลจอมเกล้าเจ้าอยู่หัว ที่ประสูติแต่เจ้าจอมมารดาโหมด เป็นต้นราชสกุลสุริยง และเป็นพระอนุชาร่วมเจ้าจอมมารดากับพระเจ้าบรมวงศ์เธอ กรมหลวงชุมพรเขตอุดมศักดิ์
พระประวัติ > พระชนม์ชีพช่วงต้น

พระเจ้าบรมวงศ์เธอ กรมหมื่นไชยาศรีสุริโยภาส ประสูติเมื่อวันอังคาร เดือน 9 ขึ้น 7 คํ่า ปีวอก ฉศก จ.ศ. 1246 ตรงกับ วันที่ 29 กรกฎาคม พ.ศ. 2427 เป็นพระราชโอรสพระองค์ที่ 51 ในพระบาทสมเด็จพระจุลจอมเกล้าเจ้าอยู่หัวประสูติแต่เจ้าจอมมารดาโหมด ป.จ. มีพระเชษฐาและพระเชษฐภคินี 2 พระองค์ คือพระเจ้าบรมวงศ์เธอ กรมหลวงชุมพรเขตอุดมศักดิ์ และพระเจ้าบรมวงศ์เธอ พระองค์เจ้าอรองค์อรรคยุพา
พระประวัติ > การศึกษา

พระเจ้าบรมวงศ์เธอ กรมหมื่นไชยาศรีสุริโยภาสเสด็จไปศึกษาต่อที่ทวีปยุโรปเมื่อ พ.ศ. 2440 ทรงศึกษาที่มหาวิทยาลัยเคมบริดจ์ ประเทศอังกฤษ
พระประวัติ > ผนวช

จบการศึกษาแล้วกลับมาผนวชเป็นพระภิกษุเมื่อวันที่ 27 กรกฎาคม พ.ศ. 2452 ณ พระอุโบสถ วัดพระศรีรัตนศาสดาราม โดยมีพระเจ้าน้องยาเธอ กรมหลวงวชิรญาณวโรรส เป็นพระอุปัชฌาย์ พระวรวงศ์เธอ พระองค์เจ้าพระสถาพรพิริยพรต เป็นพระกรรมวาจาจารย์ ผนวชแล้วประทับ ณ วัดบวรนิเวศวิหาร
พระประวัติ > รับราชการ

หลังจากลาผนวช ทรงรับราชการจนได้เป็นมหาอำมาตย์ตรี ตำแหน่งผู้ช่วยปลัดทูลฉลองกระทรวงพระคลังมหาสมบัติอธิบกรมสำรวจและอธิบดีโรงกษาปณ์
ต่อมา พระบาทสมเด็จพระมงกุฎเกล้าเจ้าอยู่หัวทรงพระกรุณาโปรดเกล้าฯ ให้สถาปนาขึ้นเป็นพระองค์เจ้าต่างกรมที่ กรมหมื่นไชยาศรีสุริโยภาส เมื่อ 11 พฤศจิกายน พ.ศ. 2457 พระองค์ทรงรับราชการตำแหน่ง มหาเสวกตรี ผู้ตรวจการกรมศิลปากร ซึ่งเป็นกรมที่ตั้งขึ้นใหม่ โดยโอนกิจการของกรมช่างมหาดเล็ก จากกระทรวงวัง และกรมพิพิธภัณฑ์ จากกระทรวงธรรมการ
นอกจากนี้ยังทรงดำรงตำแหน่งองคมนตรีในพระบาทสมเด็จพระมงกุฎเกล้าเจ้าอยู่หัว
พระประวัติ > สิ้นพระชนม์

พระเจ้าบรมวงศ์เธอ กรมหมื่นไชยาศรีสุริโยภาส สิ้นพระชนม์ด้วยอหิวาตกโรค เมื่อวันที่ 2 พฤษภาคม พ.ศ. 2462 พระชนมายุ 34 ปี 277 วัน
พระโอรส-ธิดา

พระเจ้าบรมวงศ์เธอ กรมหมื่นไชยาศรีสุริโยภาสเป็นต้นราชสกุล สุริยง มีหม่อม 5 ท่าน โดยหม่อมท่านแรกคือ หม่อมชื้น ธิดาเจ้าพระยาสุรวงษ์วัฒนศักดิ์ (โต บุนนาค) ซึ่งเป็นญาติฝ่ายพระชนนี และได้รับการยอมรับให้เป็นสะใภ้หลวง นอกนั้นก็มีนางห้ามท่านอื่น ได้แก่ หม่อมจง หม่อมเรณี (สกุลเดิม ฟุสโก – ธิดาร้อยโท ไมเคิล ฟุสโก) หม่อมสวง (น้องสาวหม่อมจง) และหม่อมเรณิ (น้องสาวหม่อมเรณี) โดยมีพระโอรสและพระธิดา 12 องค์ ดังนี้
| ลำดับ | พระนาม | ประสูติ | สิ้นชีพิตักษัย | มารดา | เสกสมรส | พระนัดดา |
| --- | --- | --- | --- | --- | --- | --- |
| 1. | หม่อมเจ้าไตรภูมิประยุรพันธุ์ สุริยง | 24 กันยายน พ.ศ. 2450 | 10 มีนาคม พ.ศ. 2452 | หม่อมชื้น สุริยง ณ อยุธยา (สกุลเดิม บุนนาค) | มิได้สมรส | มิได้สมรส |
| 2. | หม่อมเจ้าแฝด (ไม่มีพระนาม) | 6 มิถุนายน พ.ศ. 2454 | 7 มิถุนายน พ.ศ. 2454 | หม่อมชื้น สุริยง ณ อยุธยา (สกุลเดิม บุนนาค) | มิได้สมรส | มิได้สมรส |
| 3. | หม่อมเจ้าแฝด (ไม่มีพระนาม) | 6 มิถุนายน พ.ศ. 2454 | 7 มิถุนายน พ.ศ. 2454 | หม่อมชื้น สุริยง ณ อยุธยา (สกุลเดิม บุนนาค) | มิได้สมรส | มิได้สมรส |
| 4. | หม่อมเจ้ารัศมีสุริยัน สุริยง | 29 มีนาคม พ.ศ. 2456 | 19 มิถุนายน พ.ศ. 2531 | หม่อมจง สุริยง อยุธยา | หม่อมมาร์แซลล์ สุริยง ณ อยุธยา (สกุลเดิม ดูมาส์) | หม่อมราชวงศ์สุรินทร์ สุริยง |
| 5. | ท่านผู้หญิงสุริยนันทนา สุจริตกุล | 7 สิงหาคม พ.ศ. 2456 | 4 สิงหาคม พ.ศ. 2557 | หม่อมเรณี สุริยง อยุธยา (สกุลเดิม ฟุสโก) | จิตติ สุจริตกุล | ไกรจิตต์ สุจริตกุล |
| 6. | กิรณานฤมล ดูรยะชีวิน | 9 มิถุนายน พ.ศ. 2458 | 11 พฤษภาคม พ.ศ. 2547 | หม่อมสวง สุริยง ณ อยุธยา | หม่อมเจ้าเจตนาธร จักรพันธุ์ หลวงไพเราะเสียงซอ (อุ่น ดูรยะชีวิน) | ผกากน ทองคำ พิมลชัย ดูรยะชีวิน พิไลวรรณ ม่วงศิริธรรม จันทราภรณ์ พลดี สุริยพันธุ์ ดูรยะชีวิน |
| 7. | หม่อมเจ้าโกศลสุริยาทิตย์ สุริยง | 14 มิถุนายน พ.ศ. 2458 | 18 กุมภาพันธ์ พ.ศ. 2538 | หม่อมเรณิ สุริยง ณ อยุธยา (สกุลเดิม ฟุสโก) | หม่อมธีระ สุริยง ณ อยุธยา (นามเดิม เทรุโกะ อีชิมัทสึ) หม่อมอรพินท์ สุริยง ณ อยุธยา (สกุลเดิม เบอร์เดน) | หม่อมราชวงศ์ทัศนัย สุริยง หม่อมราชวงศ์เชื้อชัย สุริยง หม่อมราชวงศ์เดือนเต็ม ปานแสง |
| 8. | หม่อมเจ้ากิติสุริโยภาส สุริยง | 21 มิถุนายน พ.ศ. 2459 | 14 มิถุนายน พ.ศ. 2481 | หม่อมเรณิ สุริยง ณ อยุธยา (สกุลเดิม ฟุสโก) | มิได้สมรส | มิได้สมรส |
| 9. | หม่อมเจ้าทินชาติธำรง สุริยง | 14 กันยายน พ.ศ. 2459 | 16 กันยายน พ.ศ. 2540 | หม่อมจง สุริยง อยุธยา | หม่อมราชวงศ์ศุภกันต์ สุริยง (ราชสกุลเดิม เทวกุล) | หม่อมราชวงศ์ทินเทวัญ สุริยง หม่อมราชวงศ์วโรทัย สุริยง |
| 10. | หม่อมเจ้าอติวงศ์วิวัสวัติ สุริยง | 11 กรกฎาคม พ.ศ. 2460 | 21 พฤศจิกายน พ.ศ. 2549 | หม่อมเรณิ สุริยง อยุธยา (สกุลเดิม ฟุสโก) | หม่อมสุลาลีวัลย์ สุริยง ณ อยุธยา (สกุลเดิม สุวรรณทัต) | หม่อมราชวงศ์ธิติสาร สุริยง หม่อมราชวงศ์ประยูรพันธุ์ สุริยง หม่อมราชวงศ์นันทนา สุริยง หม่อมราชวงศ์อำพล สุริยง หม่อมราชวงศ์อัจจิมา สุริยง |
| 11. | หม่อมเจ้าสุริยทัตรังสรรค์ สุริยง | 18 กันยายน พ.ศ. 2460 | 1 เมษายน พ.ศ. 2514 | หม่อมเรณี สุริยง อยุธยา (สกุลเดิม ฟุสโก) | หม่อมสดับ สุริยง ณ อยุธยา (สกุลเดิม สันธินาค) |  |
| 12. | หม่อมเจ้าสุวรรณกุมารี สุริยง | 2 สิงหาคม พ.ศ. 2461 | 27 ตุลาคม พ.ศ. 2549 | หม่อมเรณิ สุริยง อยุธยา (สกุลเดิม ฟุสโก) | มิได้สมรส | มิได้สมรส |
พระเกียรติยศ

| ธรรมเนียมพระยศของ กรมหมื่นไชยาศรีสุริโยภาส |
| --- | --- |
ธงประจำพระอิสริยยศ
ตราประจำพระองค์
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พ่ะย่ะค่ะ/เพคะ
พระเกียรติยศ > พระอิสริยยศ

29 กรกฎาคม พ.ศ. 2427 – 23 ตุลาคม พ.ศ. 2453 : พระเจ้าลูกยาเธอ พระองค์เจ้าสุริยงประยุรพันธุ์
23 ตุลาคม พ.ศ. 2453 – 11 พฤศจิกายน พ.ศ. 2457 : พระเจ้าน้องยาเธอ พระองค์เจ้าสุริยงประยุรพันธุ์
11 พฤศจิกายน พ.ศ. 2457 – 2 พฤษภาคม พ.ศ. 2462 : พระเจ้าน้องยาเธอ กรมหมื่นไชยาศรีสุริโยภาส
26 พฤศจิกายน พ.ศ. 2468 : พระเจ้าพี่ยาเธอ กรมหมื่นไชยาศรีสุริโยภาส
10 กรกฎาคม พ.ศ. 2478 : พระเจ้าบรมวงศ์เธอ กรมหมื่นไชยาศรีสุริโยภาส
พระเกียรติยศ > เครื่องราชอิสริยาภรณ์

พ.ศ. 2452 –  เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ (ม.จ.ก.) (ฝ่ายหน้า)
พ.ศ. 2449 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายหน้า)
พ.ศ. 2454 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2454 –  เหรียญรัตนาภรณ์ รัชกาลที่ 5 ชั้นที่ 2 (จ.ป.ร.2)
พ.ศ. 2454 –  เหรียญรัตนาภรณ์ รัชกาลที่ 6 ชั้นที่ 2 (ว.ป.ร.2)
พ.ศ. 2441 –  เหรียญราชินี (ส.ผ.)
พระเกียรติยศ > พระยศพลเรือน

มหาอำมาตย์ตรี
มหาเสวกตรี
พระเกียรติยศ > พระยศเสือป่า

27 กุมภาพันธ์ พ.ศ. 2458: นายหมวดตรี
ราชตระกูล

| 0 | 1 | 2 | 3 |
| --- | --- | --- | --- |

| พระเจ้าบรมวงศ์เธอ  กรมหมื่นไชยาศรีสุริโยภาส  | พระชนก: พระบาทสมเด็จพระจุลจอมเกล้าเจ้าอยู่หัว | พระอัยกาฝ่ายพระชนก: พระบาทสมเด็จพระจอมเกล้าเจ้าอยู่หัว | พระปัยกาฝ่ายพระชนก: พระบาทสมเด็จพระพุทธเลิศหล้านภาลัย |
| พระเจ้าบรมวงศ์เธอ  กรมหมื่นไชยาศรีสุริโยภาส  | พระชนก: พระบาทสมเด็จพระจุลจอมเกล้าเจ้าอยู่หัว | พระอัยกาฝ่ายพระชนก: พระบาทสมเด็จพระจอมเกล้าเจ้าอยู่หัว | พระปัยยิกาฝ่ายพระชนก: สมเด็จพระศรีสุริเยนทราบรมราชินี |
| พระเจ้าบรมวงศ์เธอ  กรมหมื่นไชยาศรีสุริโยภาส  | พระชนก: พระบาทสมเด็จพระจุลจอมเกล้าเจ้าอยู่หัว | พระอัยยิกาฝ่ายพระชนก: สมเด็จพระเทพศิรินทราบรมราชินี | พระปัยกาฝ่ายพระชนก: สมเด็จพระบรมราชมาตามหัยกาเธอกรมหมื่นมาตยาพิทักษ์ |
| พระเจ้าบรมวงศ์เธอ  กรมหมื่นไชยาศรีสุริโยภาส  | พระชนก: พระบาทสมเด็จพระจุลจอมเกล้าเจ้าอยู่หัว | พระอัยยิกาฝ่ายพระชนก: สมเด็จพระเทพศิรินทราบรมราชินี | พระปัยยิกาฝ่ายพระชนก: หม่อมน้อย |
| พระเจ้าบรมวงศ์เธอ  กรมหมื่นไชยาศรีสุริโยภาส  | พระชนนี: เจ้าจอมมารดาโหมด ในรัชกาลที่ 5 | พระอัยกาฝ่ายพระชนนี: เจ้าพระยาสุรวงษ์ไวยวัฒน์ (วร บุนนาค) | พระปัยกาฝ่ายพระชนนี: สมเด็จเจ้าพระยาบรมมหาศรีสุริยวงศ์ (ช่วง บุนนาค) |
| พระเจ้าบรมวงศ์เธอ  กรมหมื่นไชยาศรีสุริโยภาส  | พระชนนี: เจ้าจอมมารดาโหมด ในรัชกาลที่ 5 | พระอัยกาฝ่ายพระชนนี: เจ้าพระยาสุรวงษ์ไวยวัฒน์ (วร บุนนาค) | พระปัยยิกาฝ่ายพระชนนี:  ท่านผู้หญิงกลิ่น |
| พระเจ้าบรมวงศ์เธอ  กรมหมื่นไชยาศรีสุริโยภาส  | พระชนนี: เจ้าจอมมารดาโหมด ในรัชกาลที่ 5 | พระอัยยิกาฝ่ายพระชนนี: ท่านผู้หญิงอิ่ม | พระปัยกาฝ่ายพระชนนี:  ไม่มีข้อมูล |
| พระเจ้าบรมวงศ์เธอ  กรมหมื่นไชยาศรีสุริโยภาส  | พระชนนี: เจ้าจอมมารดาโหมด ในรัชกาลที่ 5 | พระอัยยิกาฝ่ายพระชนนี: ท่านผู้หญิงอิ่ม | พระปัยยิกาฝ่ายพระชนนี:  ไม่มีข้อมูล |
ตราราชสกุลสุริยง
ฮโยลิน

| ฮโยลิน |
| --- | --- |
ฮโยลินในเดือนมีนาคม ค.ศ. 2019
เกิด: คิม ฮโย-จ็อง  (1990-12-11) 11 ธันวาคม ค.ศ. 1990 (34 ปี) อินช็อน เกาหลีใต้
ศิษย์เก่า: Sungshin Women's University – สาขาสื่อและการแสดงภาพ
อาชีพ: นักร้อง นักประพันธ์เพลง
อาชีพทางดนตรี
แนวเพลง: เคป็อป อาร์แอนด์บี
เครื่องดนตรี: เสียงร้อง
ช่วงปี: 2010–ปัจจุบัน
ค่ายเพลง: สตาร์ชิป Bridʒ
อดีตสมาชิก: ซิสตาร์ ซิสตาร์19
 นักดนตรี

ชื่อเกาหลี
ฮันกึล: 효린
ฮันจา: 孝琳
อาร์อาร์: Hyo-rin 
เอ็มอาร์: Hyorin 
ชื่อเกิด
ฮันกึล: 김효정
ฮันจา: 金孝靜
อาร์อาร์: Gim Hyo-jeong 
เอ็มอาร์: Kim Hyojŏng 
 
คิม ฮโย-จ็อง (เกาหลี: 김효정 เกิด 11 มกราคม พ.ศ. 2534) เป็นที่รู้จักในชื่อ ฮโยลิน เป็นนักร้องชาวเกาหลีใต้ เธอเป็นที่รู้จักในฐานะสมาชิกวงเกิร์ลกรุปจากเกาหลีใต้ ซิสตาร์และกลุ่มย่อยซิสตาร์19
ประวัติ > ชีวิตในวัยเด็ก

คิม ฮโย-จ็อง เกิดเมื่อวันที่ 11 ธันวาคม พ.ศ. 2533 ที่อินช็อน เกาหลีใต้ ในตอนระหว่างคลอดนั้น ฮโยลินมีน้ำหนักตอนแรกเกิดมากถึง 4.2 กิโลกรัม จากการคลอดก่อนกำหนด ทำให้เธอมีร่ายกายที่ไม่แข็งแรงมาตั้งแต่เกิด ฮโยลินมีปัญหาเกี่ยวกับถุงน้ำดีซึ่งทำให้เธอต้องเข้ารับการผ่าตัดเอาถุงน้ำดีออก พ่อของฮโยลินเป็นเจ้าหน้าที่นาวิกโยธินเพราะเหตุนี้ทำให้เธอถูกเคอร์ฟิวตั้งแต่ยังเด็ก
ในวัยเด็ก ฮโยลินมีความใฝ่ฝันอยากเป็นนักร้อง แต่ก็ไม่เคยเข้าร่วมประกวดร้องเพลงกับทางโรงเรียนและออดิชันเลย จนกระทั่งเธอผ่านการคัดเลือกจากเจวายพีเอนเตอร์เทนเมนต์ ขณะกำลังศึกษาอยู่ในระดับชั้นมัธยมศึกษาปีที่สาม ตั้งแต่นั้นมา เธอเริ่มเรียนรู้การร้องและเต้นในฐานะเด็กฝึกของเจวายพีโดยได้รับการคัดเลือกถึงสองครั้ง หลังจากเป็นเด็กฝึกมานานกว่าหนึ่งปี ฮโยลินเคยได้รับการเปิดตัวในฐานะวงเกิร์ลกรุปร่วมกับซง จี-อึน, ฮานี และยูจี แต่โครงการก็ถูกยกเลิกไป เธอจึงออกจากเจวายพี และไปออดิชันกับทางค่ายสตาร์ชิพเอนเตอร์เทนเมนต์ ด้วยเพลง "เฮิร์ต" ของคริสตินา อากีเลรา จนผ่านการคัดเลือกและได้เปิดตัวในฐานะสมาชิกของวงเกิร์ลกรุป ซิสตาร์
ประวัติ > ซิสตาร์

บทความหลัก: ซิสตาร์
ในเดือนมิถุนายน พ.ศ. 2553 ฮโยลินเปิดตัวในฐานะสมาชิกของซิสตาร์ ในรายการมิวสิกแบงก์ ทางช่องเคบีเอส2 ด้วยการเปิดตัวซิงเกิลชื่อ "พุชพุช" (Push Push) ของพวกเธอ ซิสตาร์ออกสตูดิโออัลบั้มมาแล้ว 2 อัลบั้ม และอีพี 6 อัลบั้ม
ในต้นปี พ.ศ. 2554 ฮโยลินได้ร่วมกับสมาชิกในกลุ่ม ยุน โบ-รา ก่อตั้งกลุ่มย่อย ซิสตาร์19  ด้วยการเปิดตัวซิงเกิล "มาบอย" (Ma Boy) ในวันที่ 17 ตุลาคม ฮโยลินได้ร่วมงานกับวง อิเล็กโทรบอยซ์ ในซิงเกิล "มาบอย 2" และในปีเดียวกันนั้น ฮโยลินได้เข้าร่วมแข่งขันในรายการ อิมมอร์ทัลซอง 2 ซึ่งหลังจากการออกอากาศ ก็ได้กระแสตอบรับเป็นอย่างมาก จนเธอได้รับฉายาว่าเป็น บียอนเซ่แห่งเกาหลีฮโยลินได้เข้าร่วมในรายการ อิมมอร์ทัลซอง
ตั้งแต่เดือนมิถุนายนจนถึงเดือนกันยายนของปีเดียวกัน
ประวัติ > 2555–2557: บทบาททางการแสดงครั้งแรกและอัลบั้ม เลิฟแอนด์เฮต

ในปี พ.ศ. 2555 ฮโยลินได้แสดงละครเรื่อง ทะยานสู่ฝัน บัลลังก์แห่งดาว 2  รับบทเป็น นานะ ไอดอลที่มีชื่อเสียงจากวงเกิร์ลกรุป เฮอร์ชี นอกจากนี้ เธอยังได้ร้องเพลงประกอบละคร ร่วมกับ จีย็อน ที-อารา และ ไอลี ในเพลง "Superstar"
ผลงานเพลง

สำหรับฮโยลินทำงานร่วมกับวงซิสตาร์ ดูที่ รายชื่อผลงานเพลงของวงซิสตาร์
Love & Hate
ผลงานการแสดง > ละครโทรทัศน์

| ปี | ชื่อ | เครือข่าย | บทบาท | หมายเหตุ |
| --- | --- | --- | --- | --- |
| 2012 | ทะยานสู่ฝัน บัลลังก์แห่งดาว 2 | เคบีเอส2 | Na-na | บทบาทหลัก |